Cuneiform Tablet Kt 90/k 236 (TPAK 1 32)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma ku-ṣú-um-ma a-na šu-ma-a-bi₄-a ú ma-kà qí-bi₄-ma 1 {TÚG}tí-sà-pá-am 2 na-aḫ-lá-pá-té a-na ṣú-ḫa-ri ú ṣú-ḫa-ar-ti sí-in-GAL na-áš-a-ku-nu-tí 1 TÚG a-na ší-mì-im dí-na-ma i-na ší-im TÚG 3 GÍN KÙ.BABBAR a-na e-mì-iq-tim dí-na-ma ṣú-ḫa-ra-am šé-ṣí-a-ni 2 GÍN KÙ.BABBAR a-na ma-kà dí-in ší-tí KÙ.BABBAR sà-ḫe-er-tám li-qé-a-ni a-na šu-ma-bi₄-a qí-bi₄-ma a-ḫi a-ta ṣú-ḫa-ra-am lá té-zi-ba-am ṣú-ḫa-ra-am i-na pá-ni-kà šé-ṣí-am a-na ma-kà qí-bi₄-ma ṭup-pá-am ša ší-im É-be-tí ša šu-um a-bi₄-a ú-du-ú um-mì a-tí ṭup-pá-am šu-a-tí a-tí ú šu-ma-bi₄-a ṭup-pé-e-a pì-té-a-ma i-na li-bi₄ ṭup-pè-e-a šu-uk-na-ma šu-ma-bi₄-a li-ik-nu-uk šu-ma ṭup-pá-am i-na li-bi₄ ṭup-pè-e-a lá ta-áš-ta-ak-ni lá um-mì a-tí pá-na-ra-am DUMU an-ku-i-a na-áš-a-ki-im iš-tí ḫa-du-a lu-be-ri ú ša-áp-ta-am 5 ma-na